Jimmy Sangster

Roedd James Henry Kinmel Sangster (2 Rhagfyr 1927 - 19 Awst 2011) yn sgriptiwr sgrin a chyfarwyddwr Cymreig. Mae'n fwyaf enwog am ei waith ar y ffilmiau arswyd cychwynnol a wnaed gan y cwmni Prydeinig Hammer Films, gan gynnwys The Curse of Frankenstein (1957) a Dracula (1958 ).

 Bywyd cynnar 
Yn fab i werthwr tai, ganwyd Sangster ym Mae Cinmel. Rhoddwyd "Kinmel" fel un o'i enwau iddo, gan mae ef oedd y baban cyntaf i'w eni yn y dref. Fe’i haddysgwyd yn Ysgol Castell Ewell. Dechreuodd ei yrfa ffilm, yn 16 oed, fel bachgen y clapfwrdd.

Ar ôl gwasanaethu gyda'r Awyrlu Brenhinol, yn India ar gyfer ei Wasanaeth Cenedlaethol, gweithiodd fel trydydd cyfarwyddwr cynorthwyol ar gynyrchiadau Ealing Studios, yna ymunodd â Exclusive Studios (Hammer Films yn ddiweddarach) ym 1949.

 Gyrfa 
Yn wreiddiol, bu Sangster yn gweithio fel cynorthwyydd cynhyrchu yn Hammer Films, yn ogystal â bod yn gyfarwyddwr cynorthwyol, cyfarwyddwr ail uned a rheolwr cynhyrchu. Ar ôl llwyddiant Hammer gyda The Quatermass Xperiment, gofynnwyd iddo ysgrifennu X the Unknown, ac atebodd iddo "Nid ydwyf yn awdur. Rwy'n rheolwr cynhyrchu." Ymateb Hammer Films oedd: "Wel, os gynigiwch chi gwpl o syniadau os ydym yn eu hoffi, cewch eich talu. Os nad ydym yn eu hoffi, cewch chi ddim mo'ch talu. Rydych yn cael eich talu fel rheolwr cynhyrchu, felly ni allwch gwyno."  Yn ddiweddarach bu Sangster yn cyfarwyddo gan gychwyn gyda The Horror of Frankenstein a Lust for a Vampire (y ddau ym 1970) ar gyfer y stiwdio, ond gyda llawer llai o lwyddiant. Ei drydedd ffilm (a’r olaf) fel cyfarwyddwr oedd Fear in the Night (1972), a atgyfododd y ffilm gyffro seicolegol menyw-mewn-perygl yr oedd wedi dechrau gyda’i sgript ar gyfer Taste of Fear (1961). Roedd pob un o'r tair ffilm a gyfarwyddodd yn cynnwys yr actor Ralph Bates, ffrind i Sangster ac un o berfformwyr mwyaf adnabyddus cwmni Hammer i'r cwmni yn ystod y 1970au.

Bu Sangster yn sgriptio a chynhyrchu dwy ffilm ar gyfer Bette Davis, The Nanny (1965) a The Anniversary (1968). Roedd ei gredydau ysgrifennu sgriptiau eraill yn cynnwys The Siege of Sidney Street (1960), a oedd yn serennu Donald Sinden ac yn cynnwys cameo o Sangster fel Winston Churchill. Mae ei gredydau sgriptiau sgrin teledu niferus yn cynnwys Kolchak: The Night Stalker, Movin 'On, The Magician, BJ and the Bear, Most Wanted, Ironside, McCloud, The Six Million Dollar Man a Wonder Woman.

 Nofelydd 
Roedd Sangster hefyd yn awdur y nofelau  Touchfeather, Touchfeather, Too; Foreign Exchange, Private I (neu The Spy Killer ), Snowball, Hardball, a Blackball, y mae pob un ohonynt wedi cael eu hailgyhoeddi gan Brash Books . Mae ei lyfrau eraill yn cynnwys y nofel Your Friendly Neighbourhood Death Peddler, y cofiant ffeithiol Do You Want it Good or Tuesday?  a llawlyfr ysgrifennu i'r sgrin 2003, Screenwriting: Techniques for Success  . Yn 2019, cyhoeddodd Brash Books eu bod wedi darganfod nofel gan Sangster nas cyhoeddwyd o'r blaen, Fireball, y byddant yn ei rhyddhau yn 2020.

 Bywyd personol 
Bu farw Sangster ar 19 Awst 2011, a goroeswyd ef gan ei drydedd wraig, yr actores Mary Peach; mab o briodas gynharach, Mark James Sangster; a dau o wyrion, Claire ac Ian Sangster.

 Ffilmograffeg 

 Fel cyfarwyddwr

BlwyddynTeitlNodiadau1970The Horror of FrankensteinHefyd yn gynhyrchydd a chyd-ysgrifennwr1971Lust for a Vampire1972Fear in the NightHefyd yn gynhyrchydd a chyd-ysgrifennwr

 Fel ysgrifennwr sgrin

BlwyddynTeitlNodiadau1955A Man on the Beach1956X the Unknown1957The Curse of Frankenstein1958Dracula1958The Revenge of Frankenstein1958Intent to Kill1958The Snorkel1958Blood of the Vampire1958The Crawling Eye1959Jack the Ripper1959The Man Who Could Cheat Death1959The Mummy1960The Brides of Dracula1960The Siege of Sidney Street1961The Hellfire Club1961The Terror of the Tongs1961Scream of Fear1962The Pirates of Blood River1962Paranoiac1963Maniac1964Nightmare1964The Devil-Ship Pirates1964Traitor's Gate1965Hysteria1965The Nanny1966Dracula: Prince of DarknessFel John Sansom1967Deadlier Than the Male1968The Anniversary1969The Spy KillerFfilm teledu1970Foreign ExchangeFfilm teledu1970Crescendo1970The Horror of FrankensteinCyd-ysgrifennwr; hefyd yn gyfarwyddwr a chynhyrchydd1971A Taste of EvilFfilm teledu1972Fear in the NightHefyd yn gynhyrchydd a chyd-ysgrifennwr1972Whoever Slew Auntie Roo?1973Scream, Pretty PeggyFfilm teledu1973ManeaterFfilm teledu1977Good Against EvilFfilm teledu1978The Legacy1979The Country Western MurdersFfilm teledu1979The Billion Dollar ThreatFfilm teledu1979Ebony, Ivory and JadeFfilm teledu1980Phobia1980Once Upon a SpyFfilm teledu1981No Place to HideFfilm teledu1981The Devil and Max Devlin1984The Toughest Man in the WorldFfilm teledu1985North Beach and RawhideFfilm teledu

 Cyfeiriadau 

Dolenni allanol


 Jimmy Sangster yn CinemaRetro.com

Categori:Cyfarwyddwyr ffilm o Gymru
Categori:Genedigaethau 1927
Categori:Marwolaethau 2011
Categori:Sgriptwyr ffilm o Gymru

Categori:Prosiect WiciLlên